Den grunnleggende tanken bak familieverdiene er allikevel troen på familiens selvstendighet og frihet fra fellesskapets inngripen, samt troen på familien som det ideelle oppvekstmiljøet for barn. Det er særlig disse tankene som også kan overføres til det politiske livet i andre land enn USA. I Norge har Kristelig Folkeparti satt familieverdier i forbindelse med eksempelvis økt kontantstøtte og forlengelse av foreldrepermisjonen.